En delvis sygemelding kan være en god løsning, hvis det er muligt for dig, da du sikrer en kontakt med din arbejdsplads i de timer, som du kan arbejde.
Hvis din læge skønner, at du kun kan arbejde delvist, eller at du skal have ambulante behandlinger, kan du få nedsatte sygedagpenge.
Du kan på ethvert tidspunkt i et sygedagpengeforløb vælge at raskmelde dig delvist og begynde at arbejde på nedsat tid. Du vil få løn for de timer, du arbejder, og samtidig sygedagpenge for de timer, du er sygemeldt.
Du skal være fraværende fra arbejdet i mindst fire timer om ugen for at få udbetalt sygedagpenge.